1995D0411 — SL — 24.03.1998 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA SVETA z dne 22. junija 1995 o določitvi predpisov za mikrobiološko preskušanje na salmonelo z vzorčenjem svežega mesa perutnine, namenjenega na Finsko in Švedsko (95/411/ES) (UL L 243, 11.10.1995, p.29)

spremenjena z:









▼B

ODLOČBA SVETA

z dne 22. junija 1995

o določitvi predpisov za mikrobiološko preskušanje na salmonelo z vzorčenjem svežega mesa perutnine, namenjenega na Finsko in Švedsko

(95/411/ES)







SVET EVROPSKE UNIJE JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 71/118/EGS z dne 15. februarja 1971 o zdravstvenih problemih pri prometu s svežim mesom perutnine ( 1 ) in zlasti člena 5(3)(a) Direktive, ker je Komisija odobrila operativne programe za zatiranje salmonele, ki sta jih predložili Finska in Švedska; ker ti programi vsebujejo posebne ukrepe za sveže meso perutnine; ker izvajanje mikrobioloških preskusov v ustanovi pomeni eno izmed dodatnih jamstev Finski in Švedski in daje jamstva, enakovredna tistim iz operativnih programov Finske in Švedske, ki jih je s to odločbo priznala Komisija; ker morata Finska in Švedska pri pošiljkah svežega mesa perutnine, uvoženega iz tretjih držav, uporabiti najmanj tako stroge zahteve, kot so določene v tej odločbi; ker je treba pripraviti pravilnike za mikrobiološko preskušanje vzorcev tako, da se določi metoda vzorčenja, število vzorcev in mikrobiološka metoda za preiskavo vzorcev; ker je pri uporabljenih metodah vzorčenja primerno razlikovati med celimi trupi na eni strani in deli trupov in drobovino na drugi strani; ker je primerno upoštevati mednarodne metode za mikrobiološke preiskave vzorcev; ker ni potrebno zahtevati mikrobioloških preskusov za sveže meso perutnine z obrata, za katerega velja program, ki je enakovreden programu, ki ga izvajata Finska in Švedska; ker določbe te odločbe ne posegajo v spremembe Prilog Direktive 71/118/EGS, ki so lahko sprejete v skladu z členom 19 te direktive, SPREJEL NASLEDNJO ODLOČBO:







Člen 1

Po členu 5(3)(a) Direktive 71/118/EGS veljajo za pošiljke svežega mesa perutnine, namenjene Finski in Švedski, predpisi, ki jih določata člena 2 in 3.

Člen 2

Sveže meso perutnine, namenjeno na Finsko in Švedsko se mikrobiološko preskusi na salmonelo, v skladu s Prilogo, z vzorčenjem v matični ustanovi.

Člen 3

Meso perutnine iz obrata, za katerega velja program, ki je v skladu s postopkom, določenim v členu 21 Direktive 71/118/EGS in je enakovreden programu, ki ga izvajata Finska in Švedska, niso potrebni mikrobiološki preskusi, kot določa ta Odločba.

Člen 4

Svet glede na predlog Komisije pripravi predlog na osnovi poročila o rezultatih operativnih programov, ki sta jih izvedli Finska in Švedska in izkušenj pri uporabi te Odločbe ter pregleda to odločbo pred 1. julijem 1998.

Člen 5

Ta odločba se uporablja od 1. julija 1995.

Člen 6

Ta odločba je naslovljena na države članice.









PRILOGA

ODDELEK A

METODA VZORČENJA

1. Trupi (s še pritrjenim vratom)

Naključni vzorci naj bodo enakomerno porazdeljeni v vsej pošiljki. Vzorec, ki ga sestavljajo kosi ca. 10 g kože vratu se odvzame aseptično s sterilnim skalpelom in pinceto. Vzorci so ohlajeni na 4°C do pregleda. Pri preiskavi se vzorce razredči 10 krat v zapufrani peptonski vodi (BPW) in inkubira pri 37°C za 16 do 20 ur. Nato se obogatena hranilna raztopina pregleda na prisotnost salmonele po metodi, opisani v Poglavju C. Za obogatitev se lahko zbere največ 10 delov pred-obogatene raztopine.

Vzorce je treba ustrezno označiti in identificirati.

2. Trupi brez vratov, deli trupov in drobovina

Dele tkiva cca. 25 g se odvzame tako, da se sterilni odčepnik potisne v meso na površini ali pa se s sterilnim instrumentom odreže rezina tkiva. Vzorci so ohlajeni na 4°C do pregleda. Pri preiskavi se vzorce razredči 10 krat v zapufrani peptonski vodi (BPW) in inkubira pri 37°C za 16 do 20 ur. Nato se obogatena hranilna raztopina pregleda na prisotnost salmonele po metodi, opisani v Poglavju C. Za obogatitev se lahko zbere največ 10 delov pred-obogatene raztopine.

Vzorce je treba ustrezno označiti in identificirati.

ODDELEK B

ŠTEVILO VZETIH VZORCEV

Število pakiranih enot v pošiljki, od katerih se naključno vzamejo posamezni vzorci, je naslednje:







Pošiljka (število enot) Število vzetih vzorcev enot 1 – 24 Število enako številu enot, največ 20 25 – 29 20 30 – 39 25 40 – 49 30 50 – 59 35 60 – 89 40 90 – 199 50 200 – 499 55 500 ali več 60

Odvisno od teže pakiranih enot, se lahko število vzorcev zmanjša z naslednjimi multiplikacijskimi faktorji:







Teža pakirnih enot > 20 kg 10 - 20 kg < 10 kg Multiplikacijski faktorji x 1 x 3/4 x 1/2

▼M1

ODDELEK C

MIKROBIOLOŠKA METODA ZA PREISKAVO VZORCEV

Mikrobiološke preiskave vzorcev na salmonele se izvede po standardih Mednarodne organizacije za standardizacijo ISO 6579:1993 ali revidiranih izdajah ali po metodi, ki jo je opisal Nordijski odbor za analizo hrane (NMKL metoda št. 71, četrta izdaja, 1991) ali revidiranih izdajah. Metode, ki dajejo enakovredna jamstva, se lahko odobri po postopku, določenem v členu 21 Direktive 71/118/EGS.

Če se rezultati analiz med Državami članicami razlikujejo, velja standard Mednarodne organizacije za standardizacijo ISO 6579:1993 ali revidiranih izdaj kot referenčna metoda.